Il-Ministru tal-Finanzi Clyde Caruana saħaq li l-Baġit li nieda l-Gvern Laburista għamel minn kollox biex jindirizza kull qasam minkejja l-isfidi li ġabet magħha l-pandemija u l-isfidi ekonomiċi. F'attività politika li saret fil-Gżira mill-Partit Laburista ġew diskussi diversi miżuri li ssemmew fil-Baġit minn diversi individwi li huma relatati mal-partit. Hu qal li tnieda stħarriġ – mingħajr ma semma' min nieda dan l-istħarriġ- fuq ir-reazzjonijiet tal-poplu Malti għall-Baġit. "Aktar minn tliet kwarti tar-respondenti qalu li l-Baġit kien tajjeb jew tajjeb ħafna filwaqt li inqas minn 10% qalu li dan il-Baġit kien ħażin," ikkwota Caruana. "Kieku Bernard Grech kien PM, ma kienx joħroġ b'dawn l-inizjattivi" Il-President tal-Partit Laburista Ramona Attard fakkret li l-Kap tal-Partit Nazzjonalista Bernard Grech qal li l-Baġit ta' dan is-sena kien biss "ħela ta' flus". "Dan ifisser li kieku Bernard Grech kien Prim Ministru, ma kienx joħroġ b'dawn l-inizjattivi bħat-trasport pubbliku b'xejn jew iż-żieda fl-istipendju," argumentat Attard. Hi kompliet tgħid li dan il-Baġit sar b'kuntatt dirett ma' diversi oqsma differenti u individwi li tkellmu fuq id-direzzjoni li għandu jieħu l-pajjiż. Bernard Grech fuq il-Baġit: 'Il-Gvern Laburista mhux kredibbli' – Grech Anke l-Ministru għall-Ekonomija Silvio Schembri tefa' numru ta' botti lejn il-PN meta qal li huma biss jinsabu mħassbin fuq id-data tal-elezzjoni tal-pajjiż. "L-elezzjoni nħalluha f'idejn il-PN imma d-Deputati Laburisti jafu li aħna tim magħqud taħt Robert Abela li huwa kunfidenti fih innifsu," sostna l-Ministru. Hu kompla jgħid li Malta rkuprat sewwa mill-pandemija filwaqt li pajjiżi oħra għadhom qed ibatu biex ilaħħqu mal-problemi tal-mard u problemi ekonomiċi. Schembri qal li minkejja li dawn il-problemi laqtu wkoll lil Malta, dan il-Baġit xorta kien ta' investiment għal poplu Malti. "Gvern li se jkompli jaħdem fuq dan il-Baġit" Kienu ħafna li semmew kif dan il-Baġit huwa biss pass wieħed li qed jieħu l-Gvern biex jindirizza l-ħtiġijiet tal-poplu Malti. Wieħed minnhom kien id-Deputat Laburista Oliver Scicluna li qal li dan il-Gvern sema' l-proposti ta' persuni b'diżabilità u għamel minn kollox biex jimplimentahom. "Minflok nedejna riformi simboliċi biss, nedejna ħafna riformi konkreti li jħossu n-nies bħaż-żieda fl-allowance u aktar benefiċċji għall-pensjonanti u żgħażagħ," spjega Scicluna. Kien hemm anke studenti li qalu li ż-żieda fl-istipendju u l-abilità li student jaqla' l-istipendju anke jekk jaħdem 25 siegħa fil-ġimgħa, kienet miżura progressiva tal-Gvern biex iħeġġeġ l-istudenti jkunu aktar indipendenti. Fil-Baġit: Żieda ta' 10% fl-istipendji tal-istudenti kollha Tkellem ukoll il-Ministru għall-Ambjent Aaron Farrugia li fakkar kif Gvernijiet preċedenti għamlu użu minn 'landfills' biex jarmu l-iskart. "Ħafna nies li huma tal-istess età tiegħi jiftakruhom dawn il-landfills imma dan il-Gvern ma beniex aktar landfills u ikkrea ġonna pubbliċi minflokhom," qal Farrugia. Hu wiegħed li l-impjant tal-Waste-to-Energy fil-Magħtab se jkun lest sal-2024 u li se jibbenefika minnu l-poplu kollu. L-ERA tapprova l-impjant tal-Waste-to-Energy fil-Magħtab u: Multa ta' €100,000 talli qala' xi siġar f'Ta' Qali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d008bb3f7b_rand.td-a-rec-img{text-align:left}.td_uid_3_616d008bb3f7b_rand.td-a-rec-img img{margin:0 auto 0 0}